Šri Lanka
Šri Lanka, službeno Demokratska Socijalistička Republika Šri Lanka, ostrvska je država u južnoj Aziji. Zauzima ostrvo Šri Lanku (u prošlosti zvano i Cejlon), te nekoliko manjih ostrva u Indijskom okeanu. Nalazi se jugozapadno od Bengalskog zaliva te jugoistočno od Arapskog mora. Geografski je odvojena od Indijskog potkontinenta Manarskim zalivom i Palkovim moreuzom. Sri Jayawardenepura Kotte je glavni grad države, a Colombo je najveći grad i ekonomska prijestolnica države.